Bestyrelsesmøde d. 7. maj 2024 i varmecentralen
Til stede var: Berit, Eske, Erik, Per, Ulrik, Brian, Børge
Generalforsamlingen:
Mødet gik godt. Lokalet er ikke ideelt, det er ikke særligt fleksibelt tidsmæssigt, og deltagere kan ikke rigtigt se hinanden. Så måske en skole i stedet, Berit vil undersøge det og vil snakke med Gladsaxe kommune om det. 
For fremtiden skal vi huske stemmesedler, hvis der bliver behov for skriftlig afstemning.
Fordeling af arbejdsopgaver:
I forhold til de nye udvalg, skal vi have lavet en klar beskrivelse af hvert udvalgs ansvarsområde.
Administration af ladestandere: Ulrik ”A”, Erik ”a”, Per ”a” 
Akut opståede problemer (inkl. skadedyrsbekæmpelse): Alle ”A”
Økonomi og budgetansvarlig: Laros kan hjælpe os med at udarbejde budgettet, og så kan bestyrelsen tage stilling til de større investeringer. Budgettet skal afsluttes i november. Ulrik laver løbende opfølgning på råbalance sammenholdt med budgettet. Vi skal huske at sammenholde budgettet med vedligeholdelsesplanen.
Befæstede arealer: Punktet lægges ind under punktet ”Bygninger og teknik”.
[bookmark: _GoBack]Brunata og forbrugsregnskab: Punktet skal omdøbes til ”Kontakt til Brunata (forbrugsregnskab)”. Kontakten til Brunata drejer sig om aftalen med dem. Forbrugsregnskabet laves af Brunata og Laros, og hvis en beboer har problemer med det, bør de selv kontakte Laros eller Brunata. Målere fra Brunata skal skiftes hvert 9. år, så om ca. 7 år.
Bygninger og teknik: Erik ”A”, Børge ”a”. Varmecentral: Kontakt til Martin Overgaard Jensen fra ”Cx og Tekniq”. Opgaver vedr. Brunata teknik ligger også her.
Forsikringer inkl. skader: En forsikringsmægler kan hjælpe os med fornyelse af forsikringer. Vi har en arbejdsskadeforsikring, der dækker hvis et medlem af foreningen kommer til skade i forbindelse med udførelsen af frivilligt arbejde for foreningen. Vi skal have undersøgt, om vi har en forsikring der dækker, hvis et medlem beskadiger noget (f.eks. en bil) under dette arbejde. Eske vil spørge vores forsikringsselvskab om dette.
 Fælles arbejdsdag: Brian og Ulrik fortsætter
Vin og bårebuketter: Berit ”A”
Have og græsslåning: Børge ”A” og Berit ”a”. Vi skal have Jette til at overdrage kontakt- og anden information til Andersen og Andersen til Børge. Legepladsen skal renses 2 gange årligt af Andersen og Andersen (de 2 andre gange årligt bliver det gjort på de 2 arbejdslørdage).
Hjertestarter: Erik ”A”, Per ”a”. Erik vil arrangere kursus med Tryg fonden.
Hjemmeside design: Punktet fjernes
Hjemmeside webmaster: Berit ”A” og Erik ”a”, udvalg med Mark.
Bestyrelsesmails: (Dvs. mails der kommer ind) Den ansvarslige for det pågældende område svarer på mail med cc til bestyrelsen.
Indkaldelse til bestyrelsesmøder: Brian ”a” indkalder. Vi kan bede Laros om at indkalde til generalforsamlinger og ekstraordinære generalforsamlinger og styre de pågældende møder. Hvis Laros ikke kommer, aftaler vi fra gang til gang hvem fra bestyrelsen, der siger noget.
Information til nye beboere: Brian ”A”, Per ”a”. Nye beboere får 2 flasker vin, et velkomstbrev og vores husorden.
Julebelysning, juletræer: Udvalg. Charlotte vil gerne være med.
Kasserer og godkendelse af regninger: Når vi laver aftaler med Carsten Scales, skal vi aftale med ham, at han skal skrive kontaktpersonen på regningen, hvilket letter vores godkendelse. Ulrik spørger Claus Bilberg om han vil have kigge-adgang til vores konti, så der er 1 mere end Ulrik, der har adgang.
Klagesager: Punktet fjernes
Konstituering af bestyrelse: Alle ”A”
Kontakt til Laros, Administration: Opgaven består bl.a. af sparing med Peter fra Laros. Eske for nu.
Kontakt til Laros, Regnskab: Ulrik ”A”
Navneskilte: Erik og Brian ”a”
Netværk (TV og internet): Ulrik ”A”
Nøgleansvarlige: Susanne Franzen ”A”
Opdatering af vedtægter og husorden: Alle ”A”
Parkeringspladser: Ulrik ”A”, Brian ”a”
Planlægning generalforsamling: Alle ”A”
Referent: Per ”A”
Rengøring: Brian “A”, Per ”a”. Brian kontakter rengøring om lugtgener i opgang C
Renovation: Brian ”A”, Børge ”a”
Servicemeddelelser: Meddelelser skal fremover blot henvise til hjemmesiden med at der er nyt på hjemmesiden. Mail skal sendes fra hjemmesiden med link. Erik, Berit og Mark.
Strategi og langsigtet planlægning: Alle ”A”
Styring af varmecentral: Punktet fjernes
Svømmebassin: Pool-udvalg, Ulrik ”A”
Vedligeholdelse og håndværkerkontrakter: Alle ”A” med ansvar for de forskellige områder
Værktøj og redskaber: Erik ”A”
Glatførebekæmpelse og snevagten: Per ”A”
Bordet rundt:
Brian: det fungerer fint med nyt setup med 2 pap-containere
Eske: udskiftning af klorbeholder er i fuld gang. Stadig intet nyt fra jordforureningen. Vi skal vælge en opgang, som skal males hvilket koster 25.000
Næste møde: 23/7 18:30 i varmecentralen
